Miss World 2005

Ang **Miss World 2005** ay ang ika-55 edisyon ng Miss World pageant, na ginanap sa Crown of Beauty Theatre sa Sanya, Tsina noong 10 Disyembre 2005.

Pagkatapos ng kompetisyon, kinoronahan ni María Julia Mantilla ng Peru si Unnur Birna Vilhjálmsdóttir ng Lupangyelo bilang Miss World 2005. Ito ang ikatlong tagumpay ng Lupangyelo sa kasaysayan ng kompetisyon. Nagtapos bilang first runner-up si Dafne Molina ng Mehiko, samantalang nagtapos bilang second runner-up si Ingrid Marie Rivera ng Porto Riko.

Mga kandidata mula sa 102 bansa at teritoryo ang kumalahok sa kompetisyong ito. Pinangunahan nina Tim Vincent at Angela Chow ang kompetisyon. Nagtanghal sina Alexander O'Neal at ang Beijing Singing & Dancing Theatre sa edisyong ito.

## Kasaysayan 
thumb|250x250px|Crown Beauty Theatre, ang lokasyon ng Miss World 2005

### Lokasyon at petsa 
Isang araw bago maganap ang pangwakas ng Miss World 2004, inanunsyo ng Miss World Organization na magaganap muli ang Miss World sa Tsina sa ikatlong pagkakataon. Taliwas sa binayarang US$4.8 milyon na bayad upang ganapin sa lungsod ang kompetisyon, walang binayarang bayad ang lungsod para sa pangunguna sa edisyong ito. Iniluklok si Valerija Sevcuka upang palitan si Miss Latvia 2004 Agnese Krustiņa dahil pinili nito na magpakasal na lamang.

Iniluklok ang *first runner-up* ng Miss South Africa 2004 na si Dhiveja Sundrum bilang kinatawan ng Timog Aprika dahil sa salungatan sa iskedyul ng Miss World at Miss South Africa 2005 kung saan obligadong dumalo si Miss South Africa 2004 Claudia Henkel. Iniluklok ang *first runner-up* ng Miss World Thailand 2005 na si Cindy Jensen upang pumalit sa orihinal na nagwagi na si Angela McKay dahil mas pinili nitong pagtuunan ang kaniyang pag-aaral at ang kaniyang karera sa pagmomodelo. Iniluklok si Orthodoxia Moutsouri bilang kinatawan ng Tsipre matapos bumitiw ang orihinal na kandidata na si Miss Cyprus 2005 Nicole Temené dahil sa hindi isiniwalat na dahilan.

#### Mga unang pagsali, pagbalik at pag-urong 
Unang sumali sa edisyong ito ang mga bansang Martinika at Mongolya. Bumalik sa edisyon ito ang mga bansang Indonesya na huling sumali noong 1983; Demokratikong Republika ng Konggo (bilang Zaire) na huling sumali noong 1985; Liberya na huling sumali noong 1999; Malawi na huling sumali noong 2001; Kapuluang Birhenes ng Estados Unidos na huling sumali noong 2002; at Guwatemala, Suwasilandiya, at Urugway na huling sumali noong 2003.

Bumitiw si Claudia Santana ng Anggola dahil ito ay nangungulila sa kaniyang bayan. Bumitiw si Saana Johanna Anttila ng Pinlandiya dahil sa hindi isiniwalat na dahilan. Bumitiw si Lorraine Maphala ng Simbabwe dahil sa pinansiyal na suliranin at lumahok na lamang sa sumunod na edisyon. Bumitiw sina Ol’ga Gerasimovich ng Biyelorusya, Rychacviana Coffie ng Curaçao, Meriam George ng Ehipto, Lisa Sáenz ng Honduras, Kelly Eastwood ng Kapuluang Turks at Caicos, Dina Nuraliyeva ng Kasakistan, at Emilce Rossana Gómez ng Paragway dahil sa hindi isiniwalat na dahilan.

Hindi sumali ang mga bansang Antigua at Barbuda, Kapuluang Cayman, Litwanya, Pidyi, at Tsile sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kandidata.

## Mga resulta 
### Mga pagkakalagay 
### Mga *Continental Queen* 
### Mga natatanging parangal 
## Mga *Fast-track Event* 
### Talento 
Ginanap ang hamon sa Talento sa Rui'an Gymnasium noong 20 Nobyembre 2005 kung saan animnapu't-limang kandidata ang magtanghal. Limang kandidatang ang nagwagi sa hamong ito, ngunit isa sa kanila ang pakusang makakapasok sa Top 15. Nagwagi si Kmisha Counts ng Kapuluang Birhenes ng Estados Unidos sa hamong ito na siyang inanunsyo sa kasagsagan ng hamong *Beach Beauty*.

*  Nakapasok sa Top 15 sa pamamagitan ng Hamon sa Talento.

### *Beach Beauty* 
Ginanap ang Hamong *Beach Beauty* noong 6 Disyembre 2005 sa Sheraton Sanya Resort, Sanya, Hainan, kung saan nirampa ng mga kandidata ang mga damit-panlangoy na dinisenyo ni Miss World 1975 Wilnelia Merced. Kalaunan ay pinili ang labinsiyam na pinalista na muling pinarampa suot ang ibang disenyo ng mga damit-panlangoy. Ang kandidatang magwawagi ay pakusang makakapasok sa Top 15. Nagwagi si Yulia Ivanova ng Rusya sa hamong ito.

*  Nakapasok sa Top 15 sa pamamagitan ng Hamong *Beach Beauty*.

## Kompetisyon 
### Pormat ng kompetisyon 
Sa pangwakas na kompetisyon, ipinarada ng lahat ng mga kandidata ang kanilang mga evening gown na gawa ng isang taga-disenyo sa kanilang bansa. Ilang mga pagbabago sa pormat ng kompetisyon ang ipinatupad sa edisyong ito. Naging kontinental ang botohan sa edisyong ito kung saan anim na palabas na espesyal na *Vote For Me* ang ipinalabas sa mundo, isa para sa bawat rehiyong kontinental: Aprika, Asya-Pasipiko, Kaamerikahan, Karibe, Hilagang Europa, at Timog Europa. Dalawang kandidata sa bawat rehiyong kontinental ang maaaring iboto ng bawat manonood, at dalawang kandidata na may pinakamalaking bilang ng mga boto sa bawat rehiyong kontinental ang makakapasok sa Top 15. Bukod sa labindalawang mga *semi-finalist* mula sa botohan sa *Vote For Me*, tatlong kandidata ang napabilang sa Top 15 sa pamamagitan ng mga *fast-track event*.

Pinakita ang mga gawain at mga interbyu sa Tsina ng labinlimang *semi-finalist*, at kalaunan ay napili ang limang pinalista para sa *question-and-answer round*. Pagkatapos nito, inanunsyo ang dalawang *runner-up* at ang bagong Miss World.

### Komite sa pagpili 
* Azra Akın – Miss World 2002 mula sa Turkiya
* Agbani Darego – Miss World 2001 mula sa Niherya
* Diana Hayden – Miss World 1997 mula sa Indiya
* Yulia Kourotchkina – Miss World 1992 mula sa Rusya
* Mariasela Álvarez – Miss World 1982 mula sa Republikang Dominikano
* Wilnelia Merced – Miss World 1975 mula sa Porto Riko
* Lucía Petterle – Miss World 1971 mula sa Brasil
* Ann Sidney – Miss World 1964 mula sa Reyno Unido
* Denise Perrier – Miss World 1953 mula sa Pransiya
* Julia Morley CBE – Tagapangulo at punong ehekutibo ng Miss World Organization

## Mga kandidata 
102 kandidata ang kumalahok para sa titulo.

## Mga sanggunian 
## Panlabas na kawing 
* 

Kategorya:Miss World
Kategorya:2005 sa Asya
Kategorya:2005